2016 முதல் 2019 வரை,
வானிலை ஆய்வாளர்கள் உலகெங்கிலும் சாதனை படைத்த வெப்ப அலைகள்,
கலிபோர்னியா மற்றும் ஆஸ்திரேலியாவில் பரவலான காட்டுத்தீ
மற்றும் 5 வகை வெப்பமண்டல சூறாவளிகளின் நீண்ட கால ஓட்டத்தை கண்டனர்.
கடந்த 40 ஆண்டுகளாக தீவிர வானிலை நிகழ்வுகளின் எண்ணிக்கை அதிகரித்து வருகிறது
தற்போதைய கணிப்புகள் அந்த போக்கு தொடரும் என்று கூறுகின்றன.
ஆனால் இந்த இயற்கை பேரழிவுகள் வெறும் மோசமான வானிலையா?
அல்லது நமது மாறிவரும் பருவநிலை காரணமாகவா?
இந்த கேள்விக்கு பதிலளிக்க,
வானிலை மற்றும் பருவநிலைக்கு இடையிலான வேறுபாடுகளை நாம் புரிந்து கொள்ள வேண்டும் -
அவை என்ன, நாம் எவ்வாறு கணிக்கிறோம் மற்றும் கணிப்புகள் நமக்கு என்ன சொல்ல முடியும்.
வானிலை ஆய்வாளர்கள் வானிலை என்பது ஒரு குறிப்பிட்ட நேரத்தில்
மற்றும் இடத்தில் வளிமண்டலத்தின் நிலைமைகள் என வரையறுக்கின்றனர்.
தற்போது, ​​ஆராய்ச்சியாளர்கள் அடுத்த வாரத்திற்கான பிராந்தியத்தின் வானிலையை
சுமார் 80% துல்லியத்துடன் கணிக்க முடியும்.
பருவநிலை என்பது ஒரு மாதம் அல்லது அதற்கு மேற்பட்ட காலகட்டங்களில்
ஒரு பிராந்தியத்தின் சராசரி வளிமண்டல நிலைகளை விவரிக்கிறது.
பருவநிலை கணிப்புகள் வரவிருக்கும் ஆண்டு- களுக்கு சராசரி வெப்பத்தை முன்னறிவிக்கலாம்,
ஆனால் குறிப்பிட்ட எந்த வானிலை நிகழ்வுகள் எதிர்பார்க்கலாம் என்பதை சொல்ல முடியாது.
இந்த இரண்டு வகையான கணிப்புகளும் வெவ்வேறு தரவுகளை அடிப்படையாகக்
கொண்டிருப்பதால், வெவ்வேறு தகவல்களை நமக்குத் தருகின்றன.
வானிலையை கணிக்க,
வானிலை ஆய்வாளர்கள் வளிமண்டலத்தின் ஆரம்ப நிலைகளை அளவிட வேண்டும்.
ஒரு பிராந்தியத்தின் வானிலையை நிர்ணயிக்கும் மழைப்பொழிவு, காற்றழுத்தம், ஈரப்பதம்,
காற்றின் வேகம் மற்றும் காற்றின் திசை ஆகியவற்றின் தற்போதைய நிலைகள் இவை.
ஒவ்வொரு நாளும் இரண்டு முறை, உலகெங்கிலும் உள்ள 800 க்கும் மேற்பட்ட நிலையங்களில்
இருந்து வானிலை ஆய்வாளர்கள் வளிமண்டலத்துக்கு பலூன்களை விடுகின்றனர்.
இந்த பலூன்கள் ரேடியோசோன்ட்ஸ் எனப்படும் கருவிகளைக் கொண்டு செல்கின்றன,
அவை ஆரம்ப நிலைகளை அளவிடுகின்றன
மற்றும் அவற்றின் கண்டுபிடிப்புகளை சர்வதேச வானிலை மையங்களுக்கு அனுப்புகின்றன.
வானிலை ஆய்வாளர்கள் இறுதி வானிலை முன்னறிவிப்பை உருவாக்கும் முன்கணிப்பு
இயற்பியல் மாதிரிகள் மூலம் தரவை இயக்குகிறார்கள்.
துரதிர்ஷ்டவசமாக, இந்த உலகளாவிய தரவு சரியான கணிப்பைத்
தயாரிப்பதில் இருந்து ஏதோ ஒன்று தடுக்கிறது:
வானிலை என்பது அடிப்படையில் குழப்பமான அமைப்பாகும்.
இதன் பொருள் இது நம்பமுடியாத அளவிற்கு உணர்திறன் கொண்டது மற்றும் அமைப்பின்
அனைத்து கூறுகளையும் பற்றிய முழுமையான அறிவு இல்லாமல் முழுமையாக கணிக்க இயலாது.
வெறும் பத்து நாட்களில்,
நம்பமுடியாத அளவிற்கு சிறிய இடையூறுகள் கூட வளிமண்டல நிலைமைகளை பெருமளவில் பாதிக்கலாம்-
இரண்டு வாரங்களுக்கு அப்பால் வானிலையை நம்பத்தகுந்த முறையில் கணிக்க முடியாது.
மறுபுறம், பருவநிலை கணிப்பு அவ்வளவு குழப்பமானது அல்ல.
இது ஓரளவுக்கு ஒரு பகுதியின் பருவநிலை, வரையறையின்படி,
அதன் அனைத்து வானிலை தரவுகளின் சராசரியாக இருப்பது காரணமாகும்.
ஆனால் பருவநிலை முன்னறிவிப்புகள் வளிமண்டலத்தில் தற்போது
என்ன நடக்கிறது என்பதைப் புறக்கணிப்பதால்,
என்ன நடக்கக்கூடும் என்ற வரம்பில் கவனம் செலுத்துகிறது.
இந்த அளவுருக்கள் எல்லை நிலைமைகள் என அழைக்கப்படுகின்றன,
மேலும் அவற்றின் பெயரைப் போல, அவை பருவநிலை மற்றும் வானிலை
மீதான கட்டுப்பாடுகளாக செயல்படுகின்றன.
எல்லை நிலைக்கான ஒரு எடுத்துக்காட்டு சூரிய கதிர்வீச்சு ஆகும்.
ஒரு இடத்திற்கும் சூரியனுக்கும் இடையே உள்ள துல்லியமான தூரம் மற்றும் கோணத்தை
பகுப்பாய்வு செய்வதன் மூலம்,
அந்தப் பகுதி பெறும் வெப்பத்தின் அளவை நாம் தீர்மானிக்க முடியும்.
ஆண்டு முழுவதும் சூரியன் எவ்வாறு செயல்- படுகிறது என்பதை நாம் அறிந்திருப்பதால்,
வெப்பநிலையில் அதன் விளைவுகளை துல்லியமாக கணிக்க முடியும்.
பல வருட தரவுகளின் சராசரியாக,
இது பருவங்கள் உட்பட காலமுறை வடிவங்களை வெளிப்படுத்துகிறது.
பெரும்பாலான எல்லை நிலைமைகள் நன்கு வரையறுக்கப்பட்ட மதிப்புகளைக் கொண்டுள்ளன,
அவை மாறினாலும் மெதுவாக மாறுகின்றன.
இது எதிர்காலத்தில் பல ஆண்டுகளுக்கு பருவநிலையை நம்பத்தகுந்த முறையில்
கணிக்க ஆராய்ச்சியாளர்களை அனுமதிக்கிறது.
ஆனால் இங்குதான் அது குழப்பமாகிறது.
இந்த எல்லை நிலைகளில் ஏற்படும் சிறிதளவு மாற்றம் கூட
குழப்பமான வானிலை அமைப்புக்கு மிகப் பெரிய மாற்றத்தைக் குறிக்கிறது.
உதாரணமாக, கடந்த 150 ஆண்டுகளில் பூமியின் மேற்பரப்பு வெப்பநிலை
கிட்டத்தட்ட 1 டிகிரி செல்சியஸ் வெப்பமடைந்துள்ளது.
இது ஒரு சிறிய மாற்றமாகத் தோன்றலாம்,
ஆனால் இந்த 1-டிகிரி மாற்றம் வளிமண்டலத்தில் சுமார் ஒரு மில்லியன் அணு ஆயுதங்களுக்குச்
சமமான ஆற்றலைச் சேர்த்துள்ளது.
இந்த மிகப்பெரிய ஆற்றல் எழுச்சி ஏற்கனவே வெப்ப அலைகள், வறட்சி
மற்றும் புயல்களின் எண்ணிக்கையில் வியத்தகு அதிகரிப்புக்கு வழிவகுத்தது.
எனவே, தீவிர வானிலை அதிகரிப்பது சீரற்ற வாய்ப்பு காரணமாகவா
அல்லது மாறிவரும் பருவநிலையா?
பதில் என்னவென்றால் -
வானிலை எப்போதும் குழப்பமான அமைப்பாக இருக்கும் போது -
நமது பருவநிலை மாற்றங்கள் தீவிர வானிலை நிகழ்வுகளின் வாய்ப்பை அதிகரிக்கின்றன.
நமது பருவநிலை மாறிவருகிறது மற்றும் மனித செயல்பாடு
அந்த மாற்றங்களை துரிதப்படுத்துகிறது என்று விஞ்ஞானிகள் உலகளாவிய உடன்பாட்டில் உள்ளனர்.
ஆனால் அதிர்ஷ்டவசமாக,
எந்த எல்லை நிலைமைகள் மாறுகின்றன என்பதைக் கண்காணிப்பதன் மூலம் பருவநிலையை
எந்த மனித நடத்தைகள் அதிகம் பாதிக்கின்றன என்பதை நாம் அடையாளம் காண முடியும்.
எனவே அடுத்த மாத வானிலை எப்போதும் ஒரு மர்மமாக இருந்தாலும்,
பல நூற்றாண்டுகளுக்கு பருவநிலையைப் பாதுகாக்க நாம் ஒன்றிணைந்து செயல்படலாம்.